techiaith/cofnodycynulliad_en-cy huggingface dataset:
English: Well, thank you very much. I think some of the words that were said there were very welcome: the fact that there is a sensitivity towards indigenous languages, that there is an understanding of the fact that climate change is going to impact on places in the world and there will be pressures and that, actually, that is likely to lead to further movement. The problem is that many, many of the members of the party that she now belongs to actually are in denial of these things and have actually been in a situation to really stir up and stoke tensions, particularly against people who speak minority languages. And it's really sad, because I know the Member herself is not in that category, but there are many, many people in that party who hold that position, and it's really sad to see that situation. I think there has to be an understanding that, as a party - as a party - that is not the view that is shared by many, many people who are now following the lead that we are seeing from Nigel Farage. In relation to the Welsh technology plan, I'm very pleased that you talk about open-source technology. It's a really important aspect that we are really trying to develop. We are working very closely with Mozilla, the organisation, in the development of this Common Voice project. So, if anybody is a Welsh speaker, then we would ask you to add five sentences of your voice to the complex network that we're trying to build up so that we have a base of speakers to use to make sure that we can use this voice technology in future.
Welsh: Wel, diolch yn fawr iawn. Rwy'n credu bod rhai o'r geiriau a ddywedwyd yn y fan honno i'w croesawu'n fawr: y ffaith bod sensitifrwydd tuag at ieithoedd brodorol, bod dealltwriaeth o'r ffaith bod newid yn yr hinsawdd yn mynd i effeithio ar leoedd yn y byd ac y bydd yna bwysau a, mewn gwirionedd, bod hynny'n debygol o arwain at ragor o symud. Y broblem yw bod nifer fawr o aelodau'r blaid y mae hi bellach yn perthyn iddi mewn gwirionedd yn gwrthod y pethau hyn, a'u bod mewn gwirionedd wedi bod mewn sefyllfa i hybu a gwaethygu'r tensiynau, yn enwedig yn erbyn pobl sy'n siarad ieithoedd lleiafrifol. Ac mae'n wirioneddol drist, oherwydd rwy'n gwybod nad yw'r Aelod ei hun yn y categori hwnnw, ond mae llawer iawn o bobl yn y blaid honno sy'n arddel y safbwynt hwnnw, ac mae'n wirioneddol drist gweld y sefyllfa honno. Rwy'n credu bod yn rhaid cael dealltwriaeth, fel plaid wleidyddol - fel plaid wleidyddol - nad dyna'r farn a rennir gan lawer iawn o bobl sydd erbyn hyn yn dilyn yr arweiniad yr ydym yn ei weld gan Nigel Farage. O ran cynllun technoleg y Gymraeg, rwy'n falch iawn eich bod yn siarad am dechnoleg ffynhonnell agored. Mae'n agwedd bwysig iawn yr ydym ni'n ceisio'i datblygu mewn gwirionedd. Rydym ni'n cydweithio'n agos iawn â Mozilla, y sefydliad, wrth ddatblygu'r prosiect Llais Cyffredin hwn. Felly, os yw unrhyw un yn siarad Cymraeg, yna byddem yn gofyn i chi ychwanegu pum brawddeg o'ch llais i'r rhwydwaith cymhleth yr ydym ni'n ceisio ei ddatblygu fel bod gennym ni sylfaen o siaradwyr i'w defnyddio i wneud yn siŵr ein bod yn gallu defnyddio'r dechnoleg llais hon yn y dyfodol.
English: And that brings us to our next item, which is the supplementary legislative consent memorandum on the Trade Bill, and I call on the Minister for International Relations and the Welsh Language to move the motion - Eluned Morgan.
Welsh: A dyma ni'n dod i'r eitem nesaf, sef y cynnig cydsyniad deddfwriaethol ar y Mesur Masnach, a dwi'n galw ar Weinidog y Gymraeg a Chysylltiadau Rhyngwladol i wneud y cynnig - Eluned Morgan.
English: Thank you, Presiding Officer. I move the motion.
Welsh: Diolch yn fawr, Llywydd. Dwi'n cyflwyno'r cynnig.
English: What we're discussing in this debate is a supplementary legislative consent memorandum on the Trade Bill, a Bill that will need to be in place to ensure that we can continue to trade with nations around the world following Brexit. The Bill, of course, is a UK Government Bill, but, as the UK Government is learning fast, when they negotiate trade deals in future - something that hasn't been done by the UK for almost 40 years - they'll be stepping on our toes and our powers here in the Welsh Assembly, so it makes sense for them to ask our permission when they intend to negotiate on matters that are the responsibility of the Welsh Assembly. So, just over two months ago, the Assembly agreed that a legislative consent memorandum on the Trade Bill should be passed. Now, at the time, it appeared as if the Bill was coming to the end of that legislative journey, but since then, the Bill was amended in the House of Lords, and at least one of these amendments would have been of a nature to require us to put forward a supplementary legislative consent motion to the Senedd. But, as it appeared that the Bill might move to ping-pong, or the Commons consideration of Lords' amendment, it looked at one point like there wouldn't be enough time for further debate here in the Assembly. But, as we know, the Trade Bill has been stuck in the Lords now for a considerable amount of time and it's therefore afforded us the opportunity to consult the Assembly on the proposed amendments that are being suggested.
Welsh: Yr hyn yr ydym ni'n ei drafod yn y ddadl hon yw memorandwm cydsyniad deddfwriaethol atodol ar y Bil Masnach, Bil y bydd angen ei sefydlu er mwyn sicrhau y gallwn ni barhau i fasnachu â chenhedloedd ledled y byd ar ôl Brexit. Mesur gan Lywodraeth y DU yw'r Bil, wrth gwrs, ond, fel y mae Llywodraeth y DU yn dysgu'n gyflym, pan fyddant yn trafod bargeinion masnach yn y dyfodol - rhywbeth nad yw'r DU wedi ei wneud am bron i 40 mlynedd - byddant yn tramgwyddo yn ein herbyn ni a'n pwerau yma yng Nghynulliad Cymru, felly mae'n gwneud synnwyr iddyn nhw ofyn am ein caniatâd pan eu bod nhw'n bwriadu negodi ar faterion y mae'r Cynulliad Cenedlaethol yn gyfrifol amdanynt. Felly, ychydig dros ddau fis yn ôl, cytunodd y Cynulliad y dylid pasio memorandwm cydsyniad deddfwriaethol ar y Bil Masnach. Nawr, ar y pryd, ymddangosai fel pe byddai'r Bil yn dod i ddiwedd y daith ddeddfwriaethol honno, ond ers hynny, diwygiwyd y Bil yn Nhŷ'r Arglwyddi, a byddai natur o leiaf un o'r gwelliannau hyn wedi ei gwneud hi'n ofynnol i ni gyflwyno cynnig deddfwriaeth cydsyniad atodol i'r Senedd. Ond, gan ei bod hi'n ymddangos y gallai'r Bil fynd yn ôl ac ymlaen, neu i Dŷ'r Cyffredin orfod ystyried gwelliant Tŷ'r Arglwyddi, roedd hi'n edrych ar un adeg fel pe na byddai digon o amser i gynnal dadl bellach yma yn y Cynulliad. Ond, fel y gwyddom ni, mae'r Bil Masnach wedi bod yn gogr-droi yn Nhŷ'r Arglwyddi bellach ers cryn dipyn o amser ac felly mae wedi rhoi'r cyfle i ni ymgynghori â'r Cynulliad ar y newidiadau arfaethedig sy'n cael eu hawgrymu.
English: The story of this Bill demonstrates the point made by the First Minister about how inadequate the arrangements for dealing with legislative consent are in the process of passing Westminster legislation. In his speech of last September, the previous First Minister asked for the parliamentary process to be reformed in order to ensure a clear period during the final phases of any Westminster Bill that steps on the toes of devolved legislatures. And these decisions should be considered in detail by the UK Parliament, too.
Welsh: Nawr, mae hanes y Bil yma yn dangos y pwynt a wnaed gan y Prif Weinidog yng Nghymru am ba mor annigonol yw'r trefniadau ar gyfer delio â chydsyniad deddfwriaethol yn y broses o basio deddfwriaeth San Steffan. Yn ei araith fis Medi diwethaf, galwodd y Prif Weinidog blaenorol i'r broses seneddol gael ei ailddiwygio i sicrhau cyfnod clir yn ystod camau olaf unrhyw Fil o San Steffan sy'n sefyll ar draed datganoli. A'r penderfyniadau hyn, dylen nhw gael eu hystyried yn fanwl hefyd gan y Senedd yn y Deyrnas Unedig.
English: Diolch yn fawr. I'd love to reopen the debate and discuss the Sewel convention and the interactions with the UK Government and the trade remedies and why we should support a customs union. That's not really what we're here to debate today. We've already passed the LCM motion on the Trade Bill that referred to aspects that were devolved to Wales. I am absolutely at a loss at to why Plaid Cymru would not support this amendment. This expands the powers of the Assembly. Be that as it may, I find that very, very odd, and it's clear that -
Welsh: Diolch yn fawr. Byddwn wrth fy modd yn ailagor y ddadl a thrafod confensiwn Sewel a'r rhyngweithio gyda Llywodraeth y DU a'r rhwymedïau masnachol a pham y dylem ni gefnogi undeb tollau. Nid dyna'r hyn yr ydym ni yma i'w drafod heddiw mewn gwirionedd. Rydym ni eisoes wedi pasio'r cynnig cydsyniad deddfwriaethol ar y Bil Masnach a oedd yn cyfeirio at agweddau a oedd wedi'u datganoli i Gymru. Rwy'n methu'n lân â deall pam na fyddai Plaid Cymru yn cefnogi'r gwelliant hwn. Mae hyn yn ehangu pwerau'r Cynulliad. Beth bynnag am hynny, rwy'n gweld hynny'n rhyfedd iawn, ac mae'n amlwg bod -
English: Well, let me help you out, Minister. Thank you for taking the intervention. [ Laughter. ]
Welsh: Wel, gadewch i mi eich helpu, Gweinidog. Diolch i chi am dderbyn yr ymyriad. [ Chwerthin. ]
English: It's a pleasure.
Welsh: Mae'n bleser.
English: Can you confirm, then, that there is no loss of powers from this Assembly in terms of our scrutinising ability if we pass this LCM? Because I think there is. That's why we're against it.
Welsh: A allwch chi gadarnhau, felly, na fydd unrhyw golli pwerau o'r Cynulliad hwn o ran ein gallu i graffu os byddwn ni'n pasio'r cynnig cydsyniad deddfwriaethol hwn? Oherwydd rwy'n credu y bydd. Dyna pam yr ydym ni yn ei erbyn.
English: No, there's absolutely no loss. In fact, we have more powers as a result of this amendment. And so, that's why -
Welsh: Na fydd, ni fydd unrhyw golled o gwbl. Mewn gwirionedd, mae gennym ni fwy o bwerau o ganlyniad i'r gwelliant hwn. Ac felly, dyna pam -
English: Government powers, not Assembly powers.
Welsh: Pwerau'r Llywodraeth, nid pwerau'r Cynulliad.
English: No, no - I think, if you look at it as an Assembly, you will see that there are more powers as a result of this amendment. So, I think there is an inconsistency in terms of Plaid Cymru's approach. I agree with the Chair of the external affairs committee that the process is absolutely not acceptable. If we have a process where new amendments come in, there are no opportunities for us to revisit it. There happens to be in this case. Because there's been a really prolonged pause on this, we've been able to come back. That will not usually be the situation. So, we do need to have a better system of being able to monitor, to assess, and for you as an Assembly to be able to hold us as a Government accountable as well for any changes that we would agree to. So, I hope Members will agree to this amendment, because I think it expands the powers of the Assembly.
Welsh: Na, na - rwy'n credu, os ydych chi'n edrych arno fel Cynulliad, fe welwch chi fod mwy o bwerau o ganlyniad i'r gwelliant hwn. Felly, credaf fod anghysondeb o ran dull gweithredu Plaid Cymru. Rwy'n cytuno â Chadeirydd y pwyllgor materion allanol nad yw'r broses yn dderbyniol o gwbl. Os oes gennym ni broses lle mae gwelliannau newydd yn cael eu cyflwyno, nid oes cyfleoedd i ni eu hailystyried. Ond mae cyfle yn yr achos hwn. Oherwydd y bu oedi hir iawn ar hyn, rydym ni wedi gallu gwneud sylwadau. Nid dyna fydd y sefyllfa fel arfer. Felly, mae angen i ni gael system well o allu monitro, asesu, ac er mwyn i chi, y Cynulliad, allu ein dwyn ni'r Llywodraeth i gyfrif hefyd o ran unrhyw newidiadau y byddem ni'n cytuno iddyn nhw. Felly, gobeithio y bydd yr Aelodau'n cytuno â'r gwelliant hwn, oherwydd rwy'n credu ei fod yn ehangu pwerau'r Cynulliad.
English: The proposal is to agree the motion. Does any Member object? [ Objection. ] I will defer voting until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Dwi'n gohirio, felly, y bleidlais tan y cyfnod pleidleisio.
English: Unless three Members wish for the bell to be rung, I will proceed directly to the vote.
Welsh: Oni bai fod tri Aelod yn dymuno i fi ganu'r gloch, dwi'n symud yn syth i'r bleidlais.
English: So, we will move to the vote on the supplementary legislative consent memorandum on the Trade Bill. I call for a vote on the motion tabled in the name of Eluned Morgan. Open the vote. Close the vote. In favour 37, no abstentions, four against. Therefore, the motion is agreed.
Welsh: Felly, dyma'r bleidlais ar y memorandwm cydsyniad deddfwriaethol atodol ar y Mesur masnach. Dwi'n galw am bleidlais ar y cynnig a gyflwynwyd yn enw Eluned Morgan. Agor y bleidlais. Cau'r bleidlais. O blaid 37, neb yn ymatal, pedwar yn erbyn. Felly, mae'r cynnig wedi'i dderbyn.
English: And that brings today's proceedings to a close.
Welsh: A dyna ddiwedd ar ein trafodion am y dydd heddiw.
English: Good morning. I'm going to ask you why we need this legislation. I see from the written evidence that the confederation and the five health boards agree that we need legislation. Why do you think the current law is ineffective and how does that present challenges to health professionals in particular? Who wants to start?
Welsh: Bore da. Dwi'n mynd i fynd yn syth i holi pam dŷch chi'n credu bod angen y ddeddfwriaeth yma? Dwi'n gweld o'r dystiolaeth ysgrifenedig bod y cydffederasiwn a'r pum bwrdd iechyd yn cytuno bod angen deddfwriaeth. Pam dŷch chi'n credu bod y gyfraith bresennol yn aneffeithiol, a sut mae hynny'n cyflwyno heriau i weithwyr iechyd proffesiynol yn arbennig? Pwy sydd eisiau cychwyn?
English: Sorry for taking over.
Welsh: Sori - mae'n ddrwg gen i am gymryd drosodd.
English: Good morning. Why are you here, in a way? That's what I want to know. What is the link between safeguarding children and physical punishment, and to what extent does physical punishment feature as part of the regular work of the regional and national safeguarding boards?
Welsh: Bore da. Pam rydych chi yma, mewn ffordd? Dyna beth dwi eisiau gwybod. Beth yw'r cysylltiad rhwng diogelu plant a chosb gorfforol, ac i ba raddau mae cosb gorfforol yn dod i fyny fel rhan o waith rheolaidd y byrddau diogelu rhanbarthol a chenedlaethol?
English: In your written evidence, you do say that the national safeguarding board supports this Bill. Can you explain why the law as it currently stands isn't effective?
Welsh: Yn eich tystiolaeth ysgrifenedig chi, dŷch chi'n dweud bod y bwrdd diogelu cenedlaethol yn cefnogi'r Bil yma. Wnewch chi egluro pam nad ydy'r gyfraith fel mae hi ar hyn o bryd yn effeithiol?
English: Okay. So, you're coming to this from the perspective of children's rights. But, also in your written evidence, you say that it isn't very clear in the law as it currently stands. And does trying to get something that's more clear form part of your support also?
Welsh: Ocê. So, dŷch chi'n dod ato fo o safbwynt hawliau plant. Ond, hefyd yn eich tystiolaeth, dŷch chi'n sôn nad yw hi'n eglur iawn yn y gyfraith fel mae hi ar hyn o bryd. Ac ydy ceisio cael rhywbeth sydd yn fwy eglur yn rhan o'ch cefnogaeth chi hefyd?
English: Do you have examples to show how the fact that things are unclear make things difficult?
Welsh: Oes gennych chi enghreifftiau i ddangos sut mae'r ffaith bod pethau'n aneglur yn gwneud pethau'n anodd?
English: In your written evidence, you all support this legislation. Could you explain why you think the current law is ineffective or why it doesn't work and then could you give us examples of how things at present do present challenges to health professionals who you represent? So, if we could have an answer from the three of you on that, please.
Welsh: Yn eich tystiolaeth ysgrifenedig, dŷch chi i gyd yn cefnogi'r ddeddfwriaeth yma. Fedrwch chi egluro pam dŷch chi'n credu nad ydy'r gyfraith bresennol yn gweithio neu pam ei bod yn aneffeithiol a wedyn rhoi enghreifftiau hefyd o sut mae pethau, fel maen nhw ar hyn o bryd, yn cyflwyno heriau i'r gweithwyr iechyd proffesiynol rŷch chi yn eu cynrychioli? So, allwn ni gael ateb gan y tri ohonoch chi ar hwn efallai?
English: Thank you very much. I'll ask my question in Welsh. Brexit, of course, will have quite an impact on the sector, should it happen, so I would like to hear from you what you think are some of the greatest challenges that will result from Brexit, but also any opportunities you would identify from leaving the EU.
Welsh: Diolch yn fawr. Fe wnaf i ofyn fy nghwestiwn yn Gymraeg. Mae Brexit, wrth gwrs, yn mynd i gael cryn impact ar y sector, os ydyw e'n digwydd, a byddwn i'n licio clywed, efallai, oddi wrthoch chi beth rŷch chi'n meddwl yw rhai o'r heriau mwyaf a fydd yn dod yn sgil Brexit, ond hefyd unrhyw gyfleon rŷch chi'n eu hadnabod o fod yn gadael yr Undeb Ewropeaidd.
English: The only other comment I wanted to make is that we have touched on the Government's consultation, 'Brexit and our Seas', earlier, but do you have more general comments to make as to your initial response, perhaps, to that consultation and what it contains?
Welsh: Yr unig sylw arall roeddwn i eisiau ei wneud - rŷn ni wedi cyffwrdd ag ymgynghoriad y Llywodraeth, 'Brexit a'n Moroedd', yn gynharach, ond oes gennych chi unrhyw syniadau mwy cyffredinol ynglŷn â'ch ymateb cychwynnol chi, efallai, i'r ymgynghoriad hwnnw a'r hyn sydd ynddo fe?
English: I think that it's just quite - . Certainly, in the context of marine issues, it's very open, and so, to all intents and purposes, perhaps it takes a step in terms of looking at what the strategy should be. I think, with regard to fisheries, it's far more specific, and that's partly because it has to be, doesn't it? As Jonathan noted, there is complexity associated with the fisheries industry and we need to work through that complexity. So, it is an opportunity, perhaps. And the question is: what will happen to it and how will it relate to what's happened beforehand?
Welsh: Dwi'n credu ei fod e jest yn eithaf - . Yn sicr, mewn cyd-destun morol, mae e'n agored, ac felly, i bob pwrpas, efallai ei fod e'n cymryd cam o edrych ar beth ddylai'r strategaeth fod. Dwi'n credu, mewn cyd-destun pysgota, ei fod e'n llawer mwy penodol, ac mae hwnna'n rhannol achos bod yn rhaid iddo fe fod, ontefe. Fel nododd Jonathan, mae yna gymhlethdod sydd yn sail i ac yn cefnogi'r diwydiant pysgota. Mae jest angen gweithio trwy hwnna. Felly, mae'n gyfle, efallai. Y cwestiwn yw: beth fydd yn digwydd iddo fe, a pha berthynas fydd gydag e â'r hyn sydd wedi digwydd o'i flaen e?
English: Thank you very much, Chair. May I thank you, to begin with, for your attendance today, and for answering the questions so very well, and also for the written evidence that was submitted beforehand? And as you referred at the outset, this inquiry is a follow-up to previous inquiries by this committee. So, bearing that in mind, and also, of course, given what's in your written evidence, could you just talk to us about the main points in terms of what's improved since our last inquiry, and things that remain yet to be done?
Welsh: Diolch yn fawr, Gadeirydd. Gaf i ddiolch ichi, yn y lle cyntaf, am eich presenoldeb heddiw, ac am ateb y cwestiynau mor raenus, a hefyd am y dystiolaeth ysgrifenedig a gyflwynwyd ymlaen llaw? Ac fel y gwnaethoch chi gyfeirio ar y dechrau, dilyniant ydy'r ymchwiliad yma i ymchwiliadau blaenorol gan y pwyllgor yma. Felly, o gofio hynny, a hefyd, wrth gwrs, o gofio beth sydd yn eich tystiolaeth ysgrifenedig, a allwch chi jest olrhain y prif bwyntiau - pethau sydd wedi gwella ers ein hymchwiliad diweddaraf ni, ac eto bethau sydd angen eu gwneud?
English: Thank you and welcome to the Culture, Welsh Language and Communications Committee. First item: introductions, apologies, substitutions and declarations of interest. I've received apologies from Jayne Bryant and Rhianon Passmore and we welcome Huw Irranca-Davies who is substituting for Jayne for this meeting. Caroline Jones AM is no longer a member of the committee and I'd like to thank her for her work on this committee. Does anyone have anything to declare as part of the meeting today? No.
Welsh: Diolch a chroeso i'r Pwyllgor Diwylliant, y Gymraeg a Chyfathrebu. Eitem 1: cyflwyniad, ymddiheuriadau, dirprwyon a datgan buddiannau. Dwi wedi cael ymddiheuriadau gan Jayne Bryant a gan Rhianon Passmore, a dŷn ni'n croesawu Huw Irranca-Davies sydd yn dirprwyo ar ran Jayne ar gyfer y cyfarfod yma. Nid yw Caroline Jones, Aelod Cynulliad, bellach yn aelod o'r pwyllgor, a hoffwn ddiolch iddi am ei gwaith ar y pwyllgor hwn. Oes gan rywun rhywbeth i'w ddatgan fel rhan o'r cyfarfod heddiw? Na, dim byd.
English: Item 2: 'Count me in!', an inquiry into tackling poverty and social exclusion through the arts and culture. Today, we're welcoming the Deputy Minister for Culture, Tourism and Sport, Lord Dafydd Elis-Thomas, and then we have Jason Thomas who's here as well, director of culture, sport and tourism, Welsh Government, and also Lesley-Anne Kerr, head of museums development, Welsh Government. Thank you for attending this morning. You know the format by now, I'm sure. We ask questions based on different themes and if you're happy for us to go straight into those questions as part of our inquiry on poverty and culture, we'll start with a question from myself. Clearly, there have been quite a lot of discussions on this committee in the last few weeks about the fact that there's been a reduction in the funding of the arts council, which has led, then, to less funding going to local groups or national groups. How do you think that has had an impact on the work that can be done at a grass-roots level in terms of addressing poverty here in Wales or helping to tackle poverty in Wales?
Welsh: Eitem 2: 'Minnau hefyd!', ymchwiliad i ddefnyddio'r celfyddydau a diwylliant i fynd i'r afael â thlodi ac allgáu cymdeithasol. Heddiw, dŷn ni'n croesawu'r Dirprwy Weinidog Diwylliant, Chwaraeon a Thwristiaeth atom, yr Arglwydd Dafydd Elis-Thomas, ac wedyn mae Jason Thomas yma hefyd, cyfarwyddwr diwylliant, chwaraeon a thwristiaeth Llywodraeth Cymru, a hefyd Lesley-Anne Kerr, sef pennaeth datblygu amgueddfeydd Llywodraeth Cymru. Diolch i chi am ddod atom heddiw. Dŷch chi'n gwybod y fformat erbyn hyn, mae'n siŵr. Dŷn ni'n gofyn cwestiynau ar sail themâu gwahanol, ac os byddech chi'n hapus i ni fynd i mewn i'r cwestiynau hynny'n syth yn rhan o'r ymchwiliad i dlodi a'r celfyddydau, byddwn i'n hapus iawn. Cychwyn gyda chwestiwn gen i: yn amlwg, mae cryn drafodaethau wedi bod ar y pwyllgor yma yn yr wythnosau diwethaf ynglŷn â'r ffaith bod lleihau cyllidebau cyngor y celfyddydau wedi arwain at lai o arian wedyn yn mynd at nifer o gwmnïau lleol neu gwmnïau cenedlaethol. Sut ydych chi'n credu bod hynny wedi cael effaith ar y gwaith sydd yn gallu cael ei wneud ar lawr gwlad o ran mynd ati i gael gwared â thlodi yma yng Nghymru neu i helpu'r sefyllfa o dlodi yma yng Nghymru?